క్రిప్టోకరెన్సీలో అత్యంత ధనికుల్లో నెంబర్‌వన్ 'క్రిస్ లార్..
క్రిప్టోకరెన్సీలో అత్యంత ధనికుల్లో నెంబర్‌వన్ 'క్రిస్ లార్సన్'!
Fri, Feb 09, 2018, 01:13 PM
విపుల్ సహ వ్యవస్థాపకుడి సంపద 8 బిలియన్ డాలర్లు
తర్వాతి స్థానాల్లో జోసెఫ్ లుబిన్, చాంగ్‌పెంగ్ ఝావో
క్రిప్టోకరెన్సీలు త్వరలోనే జీరో అంటోన్న గోల్డ్‌మన్ సాచ్స్
ఫోర్బ్స్ మేగజైన్ తాజాగా ప్రకటించిన క్రిప్టోకరెన్సీ అత్యంత ధనికుల్లో విపుల్ సంస్థ సహ వ్యవస్థాపకుడు క్రిస్ లార్సన్ నెంబర్ వన్ స్థానాన్ని ఆక్రమించారు. ఆయన క్రిప్టోకరెన్సీ నికర సంపద విలువ మొత్తం 7.5 బిలియన్ల నుంచి 8 బిలియన్ డాలర్ల మధ్య ఉంటుందని అంచనా. ఇందులో అధిక భాగం రిపుల్ కంపెనీ చలామణిలో చేస్తున్న క్రిప్టోకరెన్సీ 'ఎక్స్‌ఆర్‌పి' రూపంలోనే ఉండటం గమనార్హం. లార్సన్ మొత్తంగా 5.19 బిలియన్ల ఎక్స్‌ఆర్‌పిని కలిగి ఉండటం ద్వారా ఫేస్‌బుక్ వ్యవస్థాపకుడు మార్క్ జుకర్‌బర్గ్‌ని సైతం పక్కకు నెట్టి ప్రపంచంలోని అత్యంత ధనికుల్లో ఒకరుగా నిలిచారు.
లార్సన్ సంపద ఇంతలా పెరిగిపోవడానికి ప్రధాన కారణం గతేడాది ఆఖర్లో ఎక్స్‌ఆర్‌పి విలువు అమాంతం పెరిగిపోవడమే. ఇక ఎథిరియమ్ సహ వ్యవస్థాపకుడు జోసెఫ్ లుబిన్ 1 బిలియన్ నుండి 5 బిలియన్ డాలర్ల నికర సంపదతో రెండో స్థానంలోనూ, టోక్యో కేంద్రంగా కార్యకలాపాలు నిర్వహిస్తున్న బినాన్స్ వ్యవస్థాపకుడు చాంగ్‌పెంగ్ ఝావో 1.1 బిలియన్ల నుండి 2 బిలియన్ డాలర్ల సంపదతో మూడో స్థానంలోనూ నిలిచారు.
మరోవైపు ఇటీవల కాలంలో బిట్‌కాయిన్ బిలియనీర్లుగా వెలుగులోకి వచ్చిన జెమిని సంస్థ సహ వ్యవస్థాపకులు కేమరూన్, టైలర్ వింక్లీవోస్, బ్యాంకింగ్ రంగానికి చెందిన స్వతంత్ర పెట్టుబడిదారు మాథ్యూ మెల్లోన్ వరుసగా తర్వాత స్థానాలను ఆక్రమించారు. కేమరూన్, టైలర్ వింక్లీవోస్ నికర సంపదను 900 మిలియన్ డాలర్ల నుండి 1.1 బిలియన్ డాలర్లుగా అంచనా వేశారు. మెల్లోన్ నికర సంపదను 900 మిలియన్ డాలర్ల నుండి 1 బిలియన్ డాలర్లుగా మదింపు వేశారు. ప్రస్తుతం ప్రపంచవ్యాప్తంగా సుమారు 1500 రకాల క్రిప్టోకరెన్సీలు చలామణిలో ఉన్నాయని, 2017 ప్రారంభం మొదలుకుని వీటి మొత్తం విలువ 31 రెట్ల మేర పెరిగి 55 వేల కోట్ల డాలర్ల (రూ.35,75,000 కోట్లు)కు చేరుకుందని ఫోర్బ్స్ పత్రిక వెల్లడించింది.
అయితే, అడ్డూఅదుపూ లేకుండా దూసుకుపోతోన్న క్రిప్టోకరెన్సీల విలువ త్వరలోనే జీరో అవుతుందని ప్రముఖ ఇన్వెస్ట్‌మెంట్ బ్యాంక్ గోల్డ్‌మన్ సాచ్స్ జోస్యం చెబుతోంది. ఈ ఊహాజనిత కరెన్సీ మార్కెట్‌ను 1990వ దశకం చివర్లో వచ్చిన ఇంటర్నెట్ సంక్షోభంతో పోల్చింది. ప్రస్తుతం చలామణిలో ఉన్న క్రిప్టోకరెన్సీలు దీర్ఘకాలం పాటు మనుగడ సాగించలేవని, వీటికి ప్రత్యామ్నాయాలు రాగానే ఇవన్నీ కనుమరుగైపోతాయని గోల్డ్‌మన్ సాచ్స్ పరిశోధనా విభాగం అధిపతి స్టీవ్ స్ట్రాంగిన్ పేర్కొన్నారు. అయితే ఆ విషయాన్ని కచ్చితంగా చెప్పలేమని ఆయన అన్నారు. లావాదేవీలు నెమ్మదిగా జరగడం, భద్రతా సవాళ్లు పెరిగిపోవడం, నిర్వహణ వ్యయం ఎక్కువగా ఉండటం లాంటి కారణాల వల్ల ఈ కరెన్సీలకు త్వరలోనే గడ్డుకాలం రాగలదని ఆయన అన్నారు.
chriptocarensilo atyanta dhanikullo nembereman 'cris lar..
chriptocarensilo atyanta dhanikullo nembereman 'cris larson'!
Fri, Feb 09, 2018, 01:13 PM
vipul saha vyavasthaapakudi sampada 8 billian daalarlu
tarvaati sthaanaallo josef lubin, changempeng jhaavo
chriptocarensilu twaralone jeero antonna goldeman sachs
forbs megazin taajaagaa prakatinchina chriptocarency atyanta dhanikullo vipul samstha saha vyavasthaapakudu cris larson nembar van sthaanaanni aakraminchaaru. aayana chriptocarency nikara sampada viluva mottam 7.5 billianla nunchi 8 billian dalarla madhya untundani anchana. indulo adhika bhagam ripul company chalaamanilo chestunna chriptocarency 'exreerpy' roopamlone undatam gamanarham. larson mottamgaa 5.19 billianla exerripini kaligi undatam dwara faseabook vyavasthaapakudu mark jukarybargne saitam pakkaku netti prapanchamloni atyanta dhanikullo okarugaa nilichaaru.
larson sampada intalaa perigipovadaaniki pradhaana kaaranam gatedadi aakharlo exreerpy viluvu amaantam perigipovadame. ika ethirium saha vyavasthaapakudu josef lubin 1 billian nundi 5 billian dalarla nikara sampadatho rendo sthaanamloonuu, tokyo kendramgaa kaaryakalaapaalu nirvahistunna binans vyavasthaapakudu changempeng jhaavo 1.1 billianla nundi 2 billian dalarla sampadatho moodo sthaanamloonuu nilichaaru.
marovaipu iteevala kaalamlo bitecoin bilianeerlugaa veluguloki vachina jemini samstha saha vyavasthaapakulu kemaroon, tiler vinklivos, banking rangaaniki chendina swatantra pettubadidaaru maathyuu mellon varusagaa tarvaata sthaanaalanu aakraminchaaru. kemaroon, tiler vinklivos nikara sampadanu 900 millian dalarla nundi 1.1 billian dalarluga anchana vaesaaru. mellon nikara sampadanu 900 millian dalarla nundi 1 billian dalarluga madimpu vaesaaru. prastutam prapanchavyaaptamgaa sumaru 1500 rakala chriptocarensilu chalaamanilo unnaayani, 2017 praarambham modalukuni veeti mottam viluva 31 retla mera perigi 55 vela kotla dalarla (roo.35,75,000 kotlu)ku cherukundani forbs patrika velladinchindi.
ayithe, adduadupuu lekunda doosukupothonna chriptocarensila viluva twaralone jeero avutundani pramukha investament bank goldeman sachs josyam chebutondi. ee oohaajanita corrensy marketenu 1990va dasakam chivarlo vachina internet sankshobhamto polchindi. prastutam chalaamanilo unna chriptocarensilu deerghakaalam paatu manugada saaginchalevani, veetiki pratyaamnaayaalu ragane ivannee kanumarugaipotayani goldeman sachs parisodhanaa vibhagam adhipati steeve strangin perkonnaru. ayithe aa vishayaanni kachitamgaa cheppalemani aayana annaru. lavadevilu nemmadigaa jaragadam, bhadrata savaallu perigipovadam, nirvahana vyayam ekkuvagaa undatam lanti kaaranaala valla ee karenseelaku twaralone gaddukalam ragaladani aayana annaru.